יענקל'ה פילצר

יענקל'ה (יעקב) פילצר (נולד ב-2 באוגוסט 1993, ט"ו באב ה'תשנ"ג), הוא כוריאוגרף, רקדן, במאי תנועה, שחקן, דוגמן ומנהל אמנותי ישראלי. פילצר פיתח את שיטת הכוריאוגרפיה "כוריאוגרפיה בקוד פתוח".

== ביוגרפיה ==
פילצר נולד בירושלים למשפחה דתית, שם נחשף לסגנון הריקוד החסידי בבית הכנסת ובאירועים חרדיים.<ref name=":0"></ref> הוא חונך בבית הספר לבנים ״מקור חיים״ שבירושלים ובמקביל למד בחוג למחול.<ref></ref> המפגש בין העולם הדתי לעולם המחול בילדותו יצר מתח שמקבל ביטוי ביצירתו. בכתבות שיתף כי מתח זה הביא אותו להחביא הכיפה בחוג הריקוד ולצעוד ברגל שעות להופעות שהתקיימו בימי שבת. בשנת 2000 התחיל ללמוד ולרקוד בלהקת מחולה ירושלים.<ref>[https://www.facebook.com/watch/?v=239773158213737&ref=sharing ראיון למהדורה בחנוכית בערוץ 1] לצד יניב הופמן ואיתי אבירם מלהקת מחולה</ref> בשנים 2006–2010 שימש כרקדן הבית ב"קפה תו" בפסטיבל חוצות היוצר ובפסטיבל ישראל בירושלים.

בשנת 2007 עזב את הדת והתמסר ללימודי המחול.<ref></ref><ref></ref> בשנת 2011 סיים בהצטיינות את לימודיו בתיכון האקדמיה למוסיקה ולמחול בירושלים. כבן למשפחת מהגרים דתית ומרובת ילדים, נעזר במלגות כדי לאפשר את לימודיו. עם סיום לימודי התיכון מימן את המשך הכשרתו המקצועית בעבודה כרקדן רחוב.<ref name=":1" />
במקביל ללימודיו בתיכון, יצר פילצר את מיזם ״אמנות ברחוב״, שכלל אירועי אמנות ספונטנית ברחובות ירושלים, תל אביב וערד והשתתפו בו כאלף איש ואישה. בשנת 2012, כחלק מהמיזם, צולם ללא ידיעתו על ידי צלם העיתונות איליאן מרשק בסרטון שהוצג בעשרות אתרים ברחבי הרשת<ref></ref><ref></ref> וכן בתערוכה ״עדות מקומית״ במוזיאון ארץ ישראל שבתל אביב.<ref></ref> הסרטון צולם כשפילצר רקד תחת זרם מים שנוצר בעקבות רכב שפוצץ צינור כיבוי אש ברחוב. 

== קריירה אמנותית ==
בשנת 2011 התחיל ללמוד במסלול להכשרת רקדנים בתל אביב, בניהולם האמנותי של נעמי פרלוב ואופיר דגן.<ref name=":0" /> לקראת סיום לימודיו החל לעבוד כרקדן עצמאי. במהלך הקריירה שלו עבד עם יוצרים שונים כמו אוהד נהרין, דפי אלטבב, ורוני חדש, וכן השתתף בעבודות וידאו וטלוויזיה עם עידן שרעבי,<ref></ref><ref>[https://vimeo.com/261164731 הקמפיין Saga - Vox Monetæ] - באתר vimeo</ref> נדב צלנר,<ref>[https://www.youtube.com/watch?v=WIXzmYBz0S4&ab_channel=NadavZelner העבודה 4X4 של נדב צלנר] - באתר youtube</ref> אביחי חכם ועוד. במהלך השנים, שיתף פעולה כרקדן וככוריאוגרף עם מוזיקאים שונים כמו אחינועם ניני,<ref>[https://www.noasmusic.com/post/noa-nothing-but-a-song-official-clip הקליפ הרשמי של השיר "Nothing but a Song"] מאת אחינום ניני, באתר שלה</ref> יהונתן מרגי, נגה ארז, נטע ברזילי ואחרים. במקביל ליצירתו הבימתית, עבד גם כבמאי תנועה.<ref>[https://www.youtube.com/watch?v=y8lzv_AD6aw&ab_channel=Artlist פרסומת של Artlist.io] באתר youtube</ref> <ref></ref>

בשנת 2014 הצטרף כמתלמד לאנסמבל בת שבע בניהולו האומנותי של אוהד נהרין. לצד יצירות אחרות מרפרטואר הלהקה, השתתף בקאסט המקורי של היצירה "Project Secus"<ref>[https://archive.batsheva.co.il/repertoire.php?act=photos&id=403 ארכיון בת שבע]</ref> מאת נהרין ובווידאו ״אחד מי יודע״<ref>[https://www.youtube.com/watch?v=7v6tY_u-Mls&ab_channel=BatshevaDanceCompany "אחד מי יודע" מאת אוהד נהרין], באתר youtube</ref> שהוצג במוזיאון ישראל.<ref>[https://museum.imj.org.il/exhibitions/2014/dance/ התערוכה - "עד אשר נמצא מקום": על המעגל באמנות המחול בישראל], באתר מוזיאון ישראל, ירושלים</ref>

באותה תקופה יצר פילצר את עבודת המחול הראשונה שלו, ״אוטוסאן״, בהשתתפות עשרה מרקדני אנסמבל בת שבע. פילצר שאב השראה לעבודה מהתרבות החסידית ומאירועים משמעותיים בחייו האישיים. היצירה זכתה להצלחה. מבקרת המחול רות אשל כינתה אותה: "רעננה ומטורפת במובן הטוב ביותר של המילה״,<ref name=":2" /> ונהרין כתב כי ״יענקל’ה מצליח ביצירתו לזקק רגש לרגעים מחוליים מרהיבים. הוא עושה זאת בהומור, תבונה וחוש מפותח לקומפוזיציה״.<ref>[https://yankalle.tumblr.com/post/730374860636897280/otousan-reviewed-by-ohad-naharin מכתב הביקורת של אוהד נהרין על העבודה "אוטוסאן",] 19 במאי 2016</ref>

בשנת 2015 הצטרף ללהקת המחול ענבל בניהולו האמנותי של ברק מרשל. שם הוא עבד גם עם היוצרים נועה צוק וסהר עזימי. בשנת 2016 השתתף בתוכנית המלגות Danceweb מבית פסטיבל המחול Impulstanz בווינה, שבאוסטריה, בליווי המנטור טינו סגל.<ref>[https://www.facebook.com/watch/?extid=CL-UNK-UNK-UNK-IOS_GK0T-GK1C&mibextid=v7YzmG&v=10210515309104889 קטע מתוך אימפורביזציה של פילצר על הבמה ב-impulstanz בווינה]</ref><ref>[https://www.facebook.com/photo/?fbid=10214305322732861&set=a.10201719595017534 קישור לשער של Weiner Journal] בעקבות ImPulsTanz וינה</ref>באותה השנה גם הוכשר כמטפל בשיטת אילן לב. בשנת 2017 הוסמך כמורה גאגא, שפת התנועה שפיתח נהרין, והחל ללמד את השיטה בארץ ובעולם.<ref></ref> בין השנים 2018–2019 רקד כסולן בפרויקט של להקת המחול הקיבוצית.

בשנת 2018 השתתף בתוכנית הריאליטי ״רק רוצים לרקוד״ מבית קשת הפקות. במסגרת התוכנית, על אף היותו רקדן של סגנון המחול העכשווי, הצטרף לנבחרת ההיפ הופ של הכוריאוגרפית עדן שבתאי.<ref>[https://www.mako.co.il/tv-move-it-israel/dance-numbers?subChannelId=c2fb60e68e0ed510VgnVCM2000002a0c10acRCRD&vcmid=a565005f0d1ed510VgnVCM2000002a0c10acRCRD קטע מתוך התוכנית רק רוצים לרקוד] באתר מאקו, 4 בספטמבר 2017</ref> פילצר היה בין המתמודדים הבולטים בתוכנית, הגיע לגמר וזכה לשבחים מהשופטים.

לאחר השתתפותו בתוכנית יצר מספר עבודות מחול שעסקו בביקורת על תרבות הצריכה. יצירתו "Heaven on Earth", שנוצרה בתקופה זו זכתה לשבחים בעיתונות הצרפתית.<ref name=":3">[https://www.tumblr.com/yankalle/730475547763867648/laprovence צילום את הכתבה מהעיתון La Provence], שפורסמה בתאריך 6 באוקטובר 2018</ref> בעיתון ״La Provence״ נכתב כי השפה התנועתית של העבודה ״מבטאת עולם פנימי שלם״ וכי יחד עם ״המיקס הגאוני של הפסקול, נוצר מופע מלא נעורים ורגש״.<ref name=":3" /> עבודה נוספת שלו, "זירו", שנוצרה באותה עת, שילבה קטעי תנועה שיצרה הכוריאוגרפית עדן שבתאי.<ref></ref> מאז, ממשיכה יצירתו להתאפיין בשילוב קטעי תנועה קיימים של כוריאוגרפים שונים (רדי מייד). פרקטיקה זו שואבת השראה מגישת ״הקוד הפתוח״ השייכת לתחום הטכנולוגיה, שבהשראתה פיתח פילצר שיטת יצירה המכונה ״כוריאוגרפיה בקוד פתוח״. שיטה זו הפכה למרכזית בכוריאוגרפיה שלו.

משנת 2019 החל לשמש כמנהל האמנותי של פסטיבל ״As Is״ של מרכז סדנאות הבמה והמחול, תוך שיתוף הקהל בתהליכי היצירה בשיטת ״כוריאוגרפיה בקוד פתוח״.

בשנת 2020 הצטרף לעמותת הכוריאוגרפים בישראל.

בשנת 2021 שיתף פעולה ככוריאוגרף וכרקדן עם המוזיקאי אביתר בנאי,<ref>[https://www.youtube.com/watch?v=hVUlJWkT2Jo&ab_channel=אביתרבנאי הקליפ הרשמי של השיר "לא רואה אותי"], מאת אביתר בנאי, באתר youtube</ref> בקליפ שהקביל בין יחסיו של בנאי עם בנו ליחסיו של פילצר עם אביו. באותה השנה, הציג גם מופע משותף עם ההרכב ״שוטנז״ מבית בלקן ביט בוקס, תמיר מוסקט ואורי קפלן בפסטיבל הג'אז במוזיאון ישראל.

בשנת 2022 הצטרף לסצנת הנשפים המתפתחת בישראל וזכה ב-Grand Prix בתחרות מבית Tel Aviv Ballroom. סצנת הנשפים וריקוד הווג מהווים השראה ליצירתו מאז.

בעקבות התקפות הטרור שאירעו ב-7 באוקטובר 2023, שהשפיעו על משפחתו הקרובה של פילצר, יצר את פרויקט המחול ההתנדבותי ״פתקים של אהבה״.<ref></ref> הפרויקט כלל הופעות ברחבי הארץ עבור ניצולי ומפוני מלחמת חרבות ברזל. במקביל, יצר בשנת 2024 את עבודת המחול ״Knot War״, שבה שיתף בסיפור המלחמה ברחבי העולם. היצירה כללה אמנות קשירה יפנית (״שיבארי״), והיא הוצגה בלוס אנג'לס, גואטמלה וישראל בחללי מופע לא שגרתיים ובבתים פרטיים. ההופעות בעולם שימשו לגיוס תמיכה בפרויקט ההתנדבותי בארץ.

הוראת מחול

פילצר הוזמן ליצור כוריאוגרפיה עבור מסלולי הכשרת רקדנים בישראל ובעולם כמו סטודיו XL ברג'יו אמיליה,<ref>[https://www.facebook.com/watch/?v=598243798398248&ref=sharing סדנה עם יענקל'ה פילצר בסטודיו XL]</ref> איטליה, המסלול להכשרת רקדנים בתל אביב,<ref>[https://youtu.be/6VmceIBkgfw?feature=shared "רוקדים בטהובן"], פרויקט ביצירת יענקל'ה פילצר לרקדני "המסלול" בביכורי העתים, תל אביב</ref> והסדנה להכשרת רקדנים של ורטיגו בירושלים.<ref></ref><ref></ref>

משנת 2016 הוא עבד כמורה למחול במוסדות ומרכזים ברחבי העולם, בהם אוניברסיטת USC שבלוס אנג'לס, אוניברסיטת Chapman שבאורנג', בית המחול Les Hivernales CDCN באביניון,<ref>[https://www.hivernales-avignon.com/autour/atelier-tous-niveaux-gaga-people-et-creation סדנת יצירה וגאגא של יענקל'ה פילצר], באביניון צרפת</ref> להקת ענבל פינטו ואבשלום פולק. כמו כן, הוא שימש גם כמורה לגאגא ברחבי הארץ והעולם וכשופט בתחרויות מחול שונות.

משחק

בשנת 2013 שיחק בתפקיד הראשי בסרט "המארג" מאת רון גרבר ואלון ברזילי. באותה שנה, למד משחק בשיטת צ'בק עם שחר רוזן. בשנת 2021 שיחק בתפקיד ראשי בסרט "טיול לילי" מאת אורי בירגר שזכה בפרסים.<ref>[https://www.imdb.com/title/tt15660378/?ref_=nm_ov_bio_lk פרטי הסרט ב-IMDb]</ref> בנוסף, הוא השתתף בתפקידי אורח בסרט ״איש הולך ברחוב״ ובסדרות "שלטון הצללים" (הוט) ו"דאנס סטורי" (דיסני).

אופנה ודוגמנות

פילצר עבד כדוגמן של חברות שונות בארץ ובעולם כמו H&M, אמריקן איגל, אופטיקנה, ושבוע האופנה בתל אביב. כמו כן, הוא עבד כשגריר של המותג האיטלקי Ellesse בישראל וכפרזנטור של המותג Homecore Paris. פילצר אף הופיע כדוגמן במגזינים<ref></ref> כדוגמת ווג האיטלקי. בין השנים 2015–2018 יוצג פילצר על ידי סוכנות הדוגמנות יולי, ובשנת 2016 הוא הוגדר כחלק מ"הפנים הבאות בדוגמנות בישראל" במגזין את.<ref></ref>

== רשימת יצירות ==
{| class="wikitable"
!שם היצירה
!שנת בכורה
!מקום בכורה
!מופיעים
!הופעות נוספות
!פרטים נוספים ופרסים
|-
|אוטוסאן<ref>[https://www.choreographers.org.il/performance/otousan/ מידע על היצירה באתר עמותת הכוריאוגרפים]</ref>
|2015
|”רקדני אנסמבל בת שבע יוצרים"
|צ'יאקי הוריטה/ אסאמי אידה, מתן כהן, יוני סימון, איתי אקסלרוד, קייל שוריך, דורון פרק, שיין קופאץ', קלווין וו, עידו גידרון, אביתר עומסי, יותם ברוך ויענקל'ה פילצר. מוזיקה חיה: דניאלה תורג'מן.
|תיאטרון ענבל, “מחסן 2", פסטיבל חשיפה בינלאומית מי קאסה סו קאסה מאת המריה קונג בפאסאז' התיאטרון הערבי יהודי ביפו, אוניברסיטת בר-אילן, ננוצ'קה, כולי עלמא, יפו קריאייטי, בית Eagertourist, Israel Abou.
|זוכת התחרות "דיאבלוג". על בסיס היצירה נוצר הסרט הקצר "Otousan – the dream" מאת גרגורי אבו.
|-
|Man O To<ref>[https://www.choreographers.org.il/performance/man-o-to/ מידע על היצירה באתר עמותת הכוריאוגרפים]</ref>
|2016
|מוזיאון תל אביב באוצרות ליאור אביצור
|אסאמי אידה, יענקל'ה פילצר.
|״פרפורמה״ בסטודיו נעה דר, תיאטרון התיבה ביפו.
|
|-
|Fuck Love<ref>[https://www.choreographers.org.il/performance/fuck/ מידע על היצירה באתר עמותת הכוריאוגרפים]</ref>
|2017
|מרכז כלים בת ים
|אופל מרקוס, יענקל'ה פילצר.

מוזיקה חיה: גל ורבורג וניב גרינשפן.
|מרכז סוזן דלל, ״פרפורמה״ בסטודיו נעים.
|
|-
|Heaven on Earth<ref>[https://www.choreographers.org.il/performance/heaven-on-earth/ מידע על היצירה באתר עמותת הכוריאוגרפים]</ref>
|2018
|Theatre De La Charite, Carpentras, Alpilium, St. Remi De Provenve, כחלק מפסטיבל Laissez Passer, צרפת<ref></ref>
|לירון קיכלר, יענקל'ה פילצר.
|סוזן דלל היכל התרבות יבנה, יפו קריאייטיב, סדנאות הבמה, מועדון קהילת המחול באולפן למחול מנשה ובקרית טבעון, סטודיו ״המקרר״, Cinéma Le Rivoli ו-Drôle D'oiseau שב-Carpentras, צרפת.
|נוצרה כחלק מתוכנית הרזידנסי של מרכז סדנאות הבמה והמחול.
|-
|BIP<ref></ref>
|2018
|בכורה ישראלית בבית הגפן, חיפה, כחלק מפסטיבל חג החגים בכורה צרפתית ב-Salle Georges Brassens, כחלק מפסטיבל Les Printemps des Poètes בעיר סט בצרפת
|רוני סומק, רביע חורי, פסקל גואטה, Cécile Combredet ויענקל'ה פילצר.
|מרסיי: Ecole Brassens, Lycee Joliot Curie, Mediatheque Andre Malraux, Espace George Brassens, Collège Château Forbin, College Virebelle, College des Caillols, סט: Médiathèque André Malraux, Bateau Aquarius, Jean Moulin, ואודיטוריום חיפה.
|שיתוף פעולה מתמשך ככוריאוגרף עם קבוצת Mot Pour Mot והבמאית קלרה ברבוסיה, עם העבודות: Dream Patrols, Alors On Danse, Around The Day In 80 Worlds.
|-
|זירו, גרסה אמריקנית
|2019
|סטודיו MiMoDa, לוס אנג'לס
|Ardyn Flynt, Justin Epstein, יענקל'ה פילצר.
|ourSPACE, Secret Rose Theater.
|נוצרה כחלק מרזידנסי בסטודיו MiMoDa, לוס אנג'לס. כוריאוגרפיה אורחת: עדן שבתאי.
|-
|זירו<ref>[https://www.choreographers.org.il/performance/zero/ מידע על היצירה באתר עמותת הכוריאוגרפים]</ref>
|2020
|יפו קריאייטיב
|חן אגרון, ירדן ברקת, מאי גולן, גל זוסמנוביץ׳, מתן כהן, יוני סימון, אביתר עומסי, איגור פטשנצ׳וק, אביגיל שפריר, יענקל'ה פילצר והמוזיקאי אורי אלבוחר.
|מוזיאון תל אביב לאמנות, מוזיאון ראשון לציון, אוזן בר ו״קפסולה״.
|נוצרה כחלק מתוכנית רזידנסי ביפו קריאייטיב.
|-
|Tout Casser
|2020
|Cinema Rivoli, Carpentras, France
|לירון קיכלר, יענקל'ה פילצר.
|
|סרט מחול מקורי בבימוי יענקל'ה פילצר, נוצר עבור פסטיבל Laissez Passer בצרפת
|-
|לא דואט<ref>[https://www.choreographers.org.il/performance/לא-דואט/ מידע על היצירה באתר עמותת הכוריאוגרפים]</ref>
|2021
|פסטיבל Back to Live מאת מרכז סדנאות הבמה והמחול, תל אביב
|אילן גולובוביץ׳, יענקל'ה פילצר.
|סטודיו סומה תל אביב, פרויקט ״חיים בתנועה״ של מפעל הפיס בנשר, ירוחם, יבנה, קריית חינוך בן-גוריון, תל מונד ומועצה אזורית זבולון.
|כוריאוגרפיה אורחת: דפי אלטבב.
|-
|Mary Between Us<ref name=":4">[https://www.choreographers.org.il/performance/piano-between-us/ מידע על היצירה באתר עמותת הכוריאוגרפים]</ref>
|2021
|Ranchom, קליפורניה
|Madison Tanguay, יענקל'ה פילצר.
|
|נוצרה כחלק מתוכנית רזידנסי ב-Ranchom, קליפורניה. קטע מהיצירה מתארח משנת 2022 כחלק מעבודת המחול ״It All Comes Down To Me״ מאת דפי אלטבב.
|-
|יש בינינו פסנתר<ref>[https://www.choreographers.org.il/performance/piano-between-us/ מידע על היצירה באתר עמותת הכוריאוגרפים]</ref><ref></ref>
|2021
|יפו קריאייטיב
|יוני סימון, המוזיקאית אלה לביא ויענקל'ה פילצר.
|פתיחת התערוכה Withdraw the War בטאו הרצליה באוצרות מריה מלאך, סדנאות הבמה והמחול, אוזן בר, שפגט וכולי עלמא.
|נוצרה כחלק מרזידנסי ביפו קריאייטיב, בתמיכת מועצת הפיס לתרבות ולאמנות, קרן רבינוביץ' ועיריית תל אביב.
|-
|ושוב לבד
|2022
|תיאטרון תמונע בתל אביב, טרום בכורה במרכז סדנאות הבמה והמחול תל אביב
|אליה מגנזי, חביביה הרקולס, מיקה שנפלד ויענקל'ה פילצר.
|כפר המחול ורטיגו, נתיב הל״ה
|
|-
|London
|2023
|Ranchom, קליפורניה.
|יענקל'ה פילצר
|
|נוצרה כחלק מתוכנית רזידנסי ב-Ranchom, קליפורניה.
|-
|על כל הפנים<ref>[https://sadnaot.lineapp.co.il/p/asis5 מידע על היצירה באתר סדנאות הבמה והמסך]</ref>
|2023
|תיאטרון תמונע בתל אביב
|ענבר טנזר, שני אדרי, שובל ביטון, שיר שוורץ, יזה מושר דומון ויענקל'ה פילצר.
|סדנאות הבמה והמחול.
|נוצרה כחלק מפסטיבל ״As Is״ 5 מאת סדנאות הבמה והמחול
|-
|פתקים של אהבה
|2023
|הופעות למפוני מלחמת ״חרבות ברזל״ ברחבי הארץ
|ענבר טנזר, שירה בן אוריאל, ליה ענבר, שחר גבאי, נועם כרמלי, גילי דדון, אריאלה בן דב, גלי מטיס, בר גונן, יעל אבירם, חביביה הרקולס, נעם אילן, נעה צור, גל בן טוב, חן שטיינר, מאיה שוורץ, לינור עונה, גל זוסמנוביץ׳ ויענקל'ה פילצר. מוזיקה חיה: אלדר ברוך.
|Hôtel De Ville, Beaumes-De-Venise, צרפת.
|נוצרה על בסיס התנדבותי בליווי קמפיין מימון המונים ותמיכה בינלאומית.
|-
|Knot War
|2024
|Ranchom, קליפורניה
|נדב גל, סתיו בן צור, Madison Olandt, Natalya O. Mellman ויענק'לה פילצר.
|פסטיבל המחול גואטמלה.
|נוצרה כחלק מתוכנית רזידנסי ב-Ranchom, קליפורניה.
|}

== מענקים ומלגות ==
* 2002-2008, 2014-2014, 2020: קרן אמריקה ישראל ע"ש שרת.
* 2010-2011: מלגה מלאה עבור פרויקט המצוינות של להקת בת שבע.
* 2007-2011: קרן קלור לישראל והאקדמיה למוזיקה ולמחול.
* 2011-2013: מוסדות חינוך, עבור לימודים במסלול להכשרת רקדנים בתל אביב.
* 2016: תמיכת משרד התרבות והספורט עבור תוכנית המלגות Danceweb בווינה.
* 2019: הקרן ליוצרים עצמאיים מבית משרד התרבות והספורט.
* 2021: ״בא בזמן״ מאת קרן רבינוביץ' ועיריית תל אביב.
* 2020,2022: מועצת הפיס לתרבות ולאמנות.
* 2023: מלגה מלאה להשתתפות בפסטיבל הסתיו B12 ב-Dock11, ברלין.
* 2021-כיום: משרד התרבות והספורט.

תוכניות שהות אמן (רזידנסי):
* 2018: מרכז סדנאות הבמה והמחול, תל אביב.
* 2019: סטודיו MiMoDa, לוס אנג'לס, קליפורניה.
* 2019-2021: יפו קריאייטיב.
* 2021: Ranchom, לוס אנג'לס, קליפורניה.
* 2023: תוכנית שנייה ב-Ranchom, לוס אנג'לס, קליפורניה.
* 2023: Hôtel De Ville, Beaumes-De-Venise, צרפת.
* 2023-2024: תוכנית שלישית ב-Ranchom, לוס אנג'לס, קליפורניה.

== קישורים חיצוניים ==

*
*
*[https://yankalle.tumblr.com/ חשבון הטמבלר של פילצר]
* [https://www.choreographers.org.il/choreograph/chore005/ עמוד היוצר של פילצר] באתר עמותת הכוריאוגרפים
* [https://aicf.org/artist/yankalle-filtser/ מידע על פילצר] באתר קרן אמריקה ישראל לתרבות
* [https://www.gagapeople.com/teachers/יענקלה-פילצר/ מידע על פילצר] באתר גאגא
* 
* [https://www.clientmagazine.co.uk/the-dance-by-yael-gripich-for-client-online/ הפקת אופנה בהשתתפותו במגזין CLIENT,] ספטמבר 2018
* [https://www.dancecommunityclub.com/fullscreen-page/comp-jdf31imu/49e775c0-0d20-11e8-a9ff-063f49e9a7e4/9/%3Fi%3D9%26p%3Dc07o4%26s%3Dstyle-jd4d416c קורות חייו באתר מועדון קהילת המחול]
* 

== הערות שוליים ==

קטגוריה:דוגמנים ישראלים
קטגוריה:כוריאוגרפים ישראלים
קטגוריה:רקדנים ישראלים
קטגוריה:שחקנים ישראלים
קטגוריה:בוגרי התיכון שליד האקדמיה למוסיקה ולמחול בירושלים
קטגוריה:ישראלים שנולדו ב-1993